3. การประกอบธุรกิจของแต่ละสายผลิตภัณฑ์

3.1) ลักษณะผลิตภัณฑ์หรือบริการ

 

 ปัจจุบันบริษัทฯ ผลิตสินค้าเครื่องใช้ไฟฟ้าภายในบ้าน 3 ประเภทด้วยกัน คือ พัดลม ตู้เย็น เครื่องปั๊มน้ำ โดยการผลิตจะเน้นผลิตภัณฑ์ที่มีคุณภาพ ความปลอดภัย และใช้เทคโนโลยีที่ทันสมัย ทำให้สินค้ามีราคาขายสูงกว่าคู่แข่งขัน ลูกค้าของบริษัทฯ จึงเป็นกลุ่มที่คำนึงถึงปัจจัยข้างต้นเป็นหลักมากกว่าปัจจัยด้านราคา ทั้งนี้ผลิตภัณฑ์พัดลมและตู้เย็นจะมีลักษณะการขายแบบฤดูกาล โดยมียอดการจำหน่ายสูงในช่วงฤดูร้อนคือเดือนมีนาคม-มิถุนายนของปี ส่วนเครื่องปั๊มน้ำมียอดการจำหน่ายสูงในช่วงเดือนตุลาคม– พฤษภาคมของปี 

2.  การตลาดและภาวะการแข่งขัน

สินค้าเครื่องใช้ไฟฟ้าภายในบ้านยังคงมีภาวะตลาดที่มีการแข่งขันสูงทั้งในด้านราคา
การส่งเสริมการจำหน่าย การโฆษณา
การพัฒนาผลิตภัณฑ์และการออกแบบยิ่งต้องมีการพัฒนาให้มีความแตกต่างจากคู่แข่ง อาทิ ตู้เย็น
เครื่องปรับอากาศไฟฟ้าที่มีระบบกำจัดกลิ่นและลดแบคทีเรีย ระบบการควบคุมการทำงานแบบ
Digital เป็นต้น
อีกทั้งยังคำนึงถึงการพัฒนาผลิตภัณฑ์ที่ได้รับมาตรฐานความปลอดภัยและการประหยัดพลังงานตามข้อกำหนด

  สินค้าจากประเทศจีนได้มีการพัฒนาและเพิ่มศักยภาพให้มีความทันสมัย สวยงามมีมาตรฐาน

ยิ่งขึ้น และยังคงมีราคาถูก
รวมไปถึงการเพิ่มของธุรกิจประเภทผู้ผลิตอุปกรณ์และสินค้าต่างๆตามคำสั่งซื้อและแบบของผู้อื่นโดยผู้สั่งซื้อจะติดตราของตนและส่งขายเอง
( Original Equipment Manufacturer : OEM ) ด้วย
ซึ่งส่งผลกระทบต่อความแข็งแกร่งของสินค้าจากค่ายประเทศญี่ปุ่นที่ครองตลาดเดิม
สำหรับสินค้าจากค่ายประเทศเกาหลีได้ปรับเปลี่ยนกลยุทธ์ในการเน้นสินค้าที่เป็น High – end
มากขึ้น อาทิ โทรศัพท์มือถือ โทรทัศน์สีจอแบน – ขนาดใหญ่ ตู้เย็น 2 ประตูแบบ Side by Side
และเน้นการส่งเสริมการขาย การโฆษณาประชาสัมพันธ์

  ในด้านราคาแนวโน้มของระดับราคาจะมีทิศทางทรงตัว เริ่มมีระดับราคาเพิ่มขึ้นจากการเข้า

มาของผลิตภัณฑ์รุ่นใหม่ๆ อีกทั้งคู่แข่งบางรายได้เริ่มปรับเปลี่ยนกลยุทธ์โดยปรับเน้นการตลาดใน
Line up ที่ยังคงแบกภาระต้นทุนได้หรือหันไปพัฒนาผลิตภัณฑ์ใหม่ที่มีศักยภาพในการทำกำไรมากกว่า
ปัจจุบันบริษัทฯได้ดำเนินธุรกิจใน 3 ฐานตลาดหลัก ได้แก่ ตลาดภายในประเทศ ตลาดญี่ปุ่น และ
ตลาดส่งออกประเทศอื่นๆ ซึ่งในปีงบประมาณ 2547 ที่ผ่านมามีสัดส่วนร้อยละ 34 : 48 : 18
ตามลำดับ

ตลาดภายในประเทศ มีการขยายตัวเพิ่มขึ้น
การขายเครื่องปั้มน้ำยังคงเพิ่มศักยภาพการขายอย่างต่อเนื่อง
ที่สามารถบรรลุเกินกว่าเป้าหมายอย่างมาก
สำหรับสินค้าตู้เย็นและพัดลมไฟฟ้ายังสามารถรักษาส่วนแบ่งตลาดไว้ทั้งๆ
ที่ตลาดยังมีการแข่งขันในด้านราคา และรุ่นใหม่ๆจากค่ายต่างๆ

 ตลาดญี่ปุ่นและตลาดต่างประเทศอื่นๆ มีการขยายตัวเพิ่มสูงขึ้นในการส่งออกไปยังประเทศญี่ปุ่น โดยเฉพาะสินค้าตู้เย็นสามารถเพิ่มสัดส่วนของส่วนแบ่งในตลาดได้สูง ทั้งนี้เป็นผลเนื่องมาจากการปรับเปลี่ยนระบบการวางแผนการตลาด การผลิต ที่ปรับให้สอดคล้องกับความต้องการของตลาดได้ดี แต่สำหรับการขายไปยังตลาดต่างประเทศอื่นๆมีสัดส่วนที่ลดลง ทั้งนี้เนื่องจากการปรับเปลี่ยนกลยุทธ์การตลาดให้สามารถรับภาระของต้นทุน อีกทั้งการพัฒนาผลิตภัณฑ์ที่มีข้อกำหนดในเรื่องของความปลอดภัย การประหยัดพลังงานให้สามารถแข่งขันในตลาดได้ บริษัทฯได้มีการปรับเปลี่ยนกลยุทธ์ด้านการตลาดที่เน้นสินค้าที่มีศักยภาพในการขายและมีความสามารถแข่งขันได้ดีในตลาด ในการมุ่งเน้นพัฒนาในรุ่นดังกล่าวให้มีความแข็งแกร่งทั้งในเรื่องการออกแบบ คุณภาพ และราคา อีกทั้งการเสริมสร้างความแข็งแกร่งในระบบการวางแผนการตลาด การวางแผนการผลิต ที่มีความสอดคล้องกับความต้องการของลูกค้ามากที่สุด 

3.3) การจัดหาผลิตภัณฑ์หรือบริการ

บริษัทฯ มีโรงงานผลิต 2 แห่ง คือ

1. สำนักงานใหญ่ ตั้งอยู่ที่ 67 หมู่ 11 ถนนบางนา-ตราด กม.20 ตำบล บางโฉลง อำเภอบางพลี
จังหวัดสมุทรปราการ 10540 ใช้เป็นโรงงานผลิตสินค้าประเภทพัดลม ปั๊มน้ำและตู้เย็นของบริษัทฯ

2. สาขา 1 ตั้งอยู่ที่ 67/1 หมู่ 11 ถนนบางนา-ตราด กม.20 ตำบล บางโฉลง อำเภอบางพลี
จังหวัด สมุทรปราการ 10540 ใช้เป็นโรงงานผลิตสินค้าประเภทตู้เย็น
แม่พิมพ์และผลิตชิ้นส่วนของบริษัทฯ

(1) วัตถุดิบที่สำคัญที่ใช้ในการผลิตในปัจจุบันของบริษัทฯ ได้แก่

1. ชิ้นส่วนพลาสติกและเม็ดพลาสติกประกอบด้วย ฝาครอบและฐานเครื่องปั๊มน้ำ
พลาสติกแผ่นเพื่อนำมาขึ้นรูปเป็นโครงตู้เย็นภายใน เป็นต้น

2. ชิ้นส่วนโลหะ ประกอบด้วย เหล็กแผ่นเพื่อทำโครงตู้เย็น และถังเก็บความดันเครื่องปั๊มน้ำ ,
เส้นลวดเพื่อทำตะแกรงครอบใบพัดลม เป็นต้น

3. ชิ้นส่วนอิเล็กทรอนิกส์ ประกอบด้วย Electronic Parts และ Capacitor
ซึ่งเป็นชิ้นส่วนหลักในการผลิตตู้เย็น

4. คอมเพรสเซอร์ เป็นชิ้นส่วนหลักของการผลิตตู้เย็น

ในปัจจุบันร้อยละ 91.66 ของมูลค่าซื้อชิ้นส่วนและวัตถุดิบทั้งหมด บริษัทฯ
ทำการสั่งซื้อจากผู้ผลิตในประเทศ และผู้นำเข้าโดยตรง
โดยกระจายการสั่งซื้อผ่านผู้ขายหลายรายด้วยกัน

  สำหรับการสั่งซื้อชิ้นส่วนและวัตถุดิบร้อยละ 8.34 ของมูลค่าการสั่งซื้อเป็นการนำเข้าวัตถุดิบ

จากต่างประเทศ

ข) ผลกระทบต่อสิ่งแวดล้อม

  บริษัทฯ ตระหนักในผลกระทบต่อสิ่งแวดล้อมอันเกิดจากระบวนการผลิต ผลิตภัณฑ์

รวมถึงงานบริการของบริษัทฯ
ความตระหนักดังกล่าวนำไปสู่ความมุ่งมั่นในการปรับปรุงกระบวนการผลิตโดยการใช้สารเคมีที่ไม่มีผลกระทบต่อสิ่งแวดล้อม
หรือมีผลกระทบต่อสิ่งแวดล้อมน้อยที่สุด

จากความมุ่งมั่นไปสู่การปฏิบัติจริง บริษัทฯ
ได้เริ่มทำการเปลี่ยนสารทำความเย็นในผลิตภัณฑ์ตู้เย็นบางรุ่นตั้งแต่เดือนธันวาคม 2546 จาก สาร
HFC 134a ซึ่งเป็นสารทำความเย็นชนิดที่ไม่ทำลายชั้นบรรยากาศ ( Non – CFC )
แต่ยังคงมีผลทำให้เกิดสภาวะโลกร้อนในระดับสูง เป็นสาร R600a
บางส่วนแล้วซึ่งนอกจากจะไม่ทำลายชั้นบรรยากาศ ( Non – CFC ) แล้ว
ยังมีผลทำให้เกิดสภาวะโลกร้อนในระดับที่ต่ำมาก

3.4 ) งานที่ยังไม่ส่งมอบ

- ไม่มี -